LUISTERBOEK: Stormkind deur Riana Scheepers | Netwerk24
30 September 2019 10:46
Riana Scheepers se roman Stormkind is Netwerk24 se luisterboek vir Oktober.
Intekenare kan elke maand na Afrikaanse luisterboeke op Netwerk24 luister. Luister van 1 tot 31 Oktober na Riana Scheepers se roman, Stormkind.
Jana was net drie jaar oud toe haar ma tydens 'n besoek aan Ierland spoorloos verdwyn het. Op die Bolandse wynplaas Stormkloof treur KleinStorm 'n paar jaar later steeds oor sy pragtige vrou wat hom met haar fluitmusiek betower het. Jana verlang ook na haar ma. Snags roep die wind haar buitentoe, dieselfde wind wat 'n hele huis kan optel en anderkant die berge kan neersit.
Maar Jana is nie bang vir die storm nie. As sy mooi na die wind luister, hoor sy die soet, hoë note van haar ma se fluit. Een so 'n stormnag ontmoet Jana vir !X'uri - 'n klein meisie, bruin soos klip, met net 'n velletjie om haar heupe en 'n wit stringetjie krale om haar nek. !X'uri kom uit 'n gat in die grond waar die groot olienhoutboom se wortels eens was. !X'uri het gekom omdat dit tyd is om Jana se ma te soek.
Stormkind is 'n betowerende, liriese verhaal oor verlies, vergifnis en die kulturele erfenis van die Boesmans.
Scheepers is op 9 Desember 1957 in Vryheid, KwaZulu-Natal gebore. In 1990 debuteer sy met die kortverhaalbundel, Die ding in die vuur, wat met die ATKV- en FAK-prys bekroon word. In 1992 ontvang sy die Eugène Maraisprys vir haar tweede bundel, Dulle Griet. Sedertdien is haar boeke topverkopers in Suid-Afrika en in die buiteland.
LUISTER NOU NA DIE BOEK:
Lesers het tot 31 Oktober tyd om Stormkind te luister. Geniet dit!
Netwerk24 en NB Uitgewers gaan elke maand luisterboeke op Netwerk24 beskikbaar stel.
Die boeke is tot 31 Augustus op Netwerk24 beskikbaar en sal daarna met 'n ander luisterboek vervang word. Begin daarom sommer vandag nog luister!